stanford-oval/wikipedia huggingface dataset:
Pljevaljski sir

Pljevaljski sir.
Pljevaljski sir (montenegroksi Пљеваљски сир) on perinteinen montenegrolainen juusto Pljevljan alueelta maan pohjoisosasta. Aikanaan sitä on valmistettu lampaanmaidosta, mutta nykyisin lehmänmaito on yleisempi raaka-aine.
Pljevaljski sir -juustoa valmistetaan Pljevljan kunnan alueella Montenegron pohjoisosassa. Nykyisin se on tunnetuin ja laajimalle levinnyt perinteinen montenegrolainen juusto. Historiallisten lähteiden perusteella sen tiedetään olleen aikanaan tärkeä vientituote Pljevljasta Dubrovnikiin ja Venetsian tasavaltaan. Valmis juusto on väriltään valkoista ja rakenteeltaan keskikovaa.
Perinteisesti juustoa on valmistettu lampaanmaidosta, mutta nykyisin sitä tehdään lehmänmaidosta tai lehmän- ja lampaanmaidon sekoituksesta. Tavallisimmin juustoa tehdään kotitalouksissa tai pienissä meijereissä. Juustoa valmistettaessa maito suodatetaan juustokankaan läpi ja maitoon lisätään juoksute. Perinteisesti juoksute valmistettiin kotieläinten poikasten, kuten vasikoiden tai karitsojen vatsalaukusta. Nykyisin käytetään teollisesti valmistettua juoksutetta. Valmistunut juustomassa leikataan parin sentin paloiksi. Tämän jälkeen massa sekoitetaan ja leikataan vielä kerran. Juustomassa kerätään kankaaseen heran valuttamiseksi. Tätä varten kankaan päälle pinotaan painoja. Valuttamisen jälkeen juusto pilkotaan puiseen muottiin sopivaksi. Pilkotut juustot kotoaan muottiin samalla niitä suolaten. Lopuksi ne upotetaan vielä suolaliemeen. Juusto kypsyy neljästä kahdeksaan viikkoa, minkä aikana suolaliuosta voidaan vaihtaa tai putsata.
Waltari

Waltari tai Valtari on suomalainen sukunimi, joka on muun muassa seuraavilla henkilöillä:
Hanne Valtari (s. 1983), kirjailija, viestintäalan yrittäjä ja sosiaalisen median vaikuttaja
Leif A. Waltari (s. 1935), kirjailija
Mika Waltari (1908–1979), kirjailija
Satu Waltari (1932–2014), kirjailija, Mika Waltarin tytär
Toimi Waltari (1882–1914), pappi ja kirjailija, Mika Waltarin isä
Toivo Waltari (1880–1939), Mika Waltarin setä, pappi, merimieslähetyksen johtaja ja kirjailija
Veikko Lemmetty Waltari (1907-1967), Nuorena Rauman kaupungin poliisimestari. Naantalin kaupunginviskaali 1936,Myöhemmin Rauman kaupungin lakimies. Varatuomari. Toivo Waltarin poika
Mikko Eljas Waltari (1912-1995), vakuutustuomari
Urho Elias Waltari (1894-1970), Toimi pappina Amerikan suomalaisten keskuudessa. 1930-luvun alussa hän oli Kotkan seurakunnan kappalaisena.
Kaarle Juhonpoika Waltari aik. Helenius (1881-1944), Leipuri, perusti vaimonsa kanssa Oululaisen kotileipomon Lahteen.
Nimen muita merkityksiä

Valtari, kauppakeskus Kouvolassa
Waltari, suomalainen metalliyhtye
Waltari, samannimisen yhtyeen EP-levy vuodelta 1988
4266 Waltari‎, asteroidi
Waltari-palkinto, Suomen Kirjailijaliiton palkinto nuorille kirjailijoille
Valtari, Sigur Rós -yhtyeen studioalbumi
Roger Schmidt

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 13. maaliskuuta 1967 (ikä 57)
Syntymäpaikka: Kierspe, Saksa
Pelipaikka: keskikenttäpelaaja
Pituus: 188 cm
Seura
Seura: avoin
Tehtävä: päävalmentaja
Seurat
| Vuodet | Seura | O | (M) |
| 1986–1987 |  RW Lüdenscheid |  |  |
| 1988–1990 |  TuS Plettenberg |  |  |
| 1990–1995 |  TuS Paderborn |  |  |
| 1995–2002 |  SC Verl | 208 | (54) |
| 2002–2003 |  SC Paderborn | 25 | (2) |
| 2003–2004 |  SV Lippstadt | 26 | (4) |
| 2004–2005 |  Delbrücker SC |  |  |
Valmennusura
2004–2007:  Delbrücker SC
2007–2010:  SC Preußen Münster
2011–2012:  SC Paderborn
2012–2014:  Red Bull Salzburg
2014–2017:  Bayer Leverkusen
2017–2019:  Beijing Guoan
2020–2022:  PSV Eindhoven
2022–2024:  SL Benfica

Roger Schmidt (s. 13. maaliskuuta 1967 Kierspe) on saksalainen jalkapallovalmentaja ja entinen keskikenttäpelaaja.
Ura pelaajana

Schmidt opiskeli ylioppilaaksi valmistumisensa jälkeen työkalumekaanikoksi. Jalkapallouransa hän oli aloittanut Kiersper SC:n juniorina ja pelasi 1980-luvulla pienissä saksalaisseuroissa. Myöhemmin hän opiskeli muovitekniikkaa Paderbornn yliopistossa ja pelasi mm. SC Verlissä ja SC Paderbornissa. Hän pelasi koko uransa Saksan alasarjoissa ja lopetti aktiiviuransa Delbrückerissä vuonna 2005.
Meriitit valmentajana

Portugalin mestaruus: 2023
Alankomaiden cup: 2022
Alankomaiden supercup: 2021
Kiinan cup: 2018
Itävallan mestaruus: 2014
Itävallan cup: 2014
Aiheesta muualla

Kuvia tai muita tiedostoja aiheesta Roger Schmidt Wikimedia Commonsissa
| 0 | 1 | 2 |
| --- | --- | --- |
| Edeltäjä: André Schubert | SC Paderbornin päävalmentaja 2011–2012 | Seuraaja: Stephan Schmidt |
| 0 | 1 | 2 |
| --- | --- | --- |
| Edeltäjä: Ricardo Moniz | FC Red Bull Salzburgin päävalmentaja 2012–2014 | Seuraaja: Adolf Hütter |
| 0 | 1 | 2 |
| --- | --- | --- |
| Edeltäjä: Sascha Lewandowski | Bayer 04 Leverkusenin päävalmentaja 2014–3/2017 | Seuraaja: Tayfun Korkut |
| 0 | 1 | 2 |
| --- | --- | --- |
| Edeltäjä: José Manuel González López | Beijing Guoanin päävalmentaja 6/2017–7/2019 | Seuraaja: Bruno Génésio |
| 0 | 1 | 2 |
| --- | --- | --- |
| Edeltäjä: Ernest Faber | PSV Eindhovenin päävalmentaja 2020–2022 | Seuraaja: Ruud van Nistelrooy |
| 0 | 1 | 2 |
| --- | --- | --- |
| Edeltäjä: Nélson Veríssimo | SL Benfican päävalmentaja 2022–8/2024 | Seuraaja: Bruno Lage |
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Alankomaat 
Henkilöt:  DDB
Eindhovenin teknillinen yliopisto

| Eindhovenin teknillinen yliopisto> Technische Universiteit Eindhoven |
| --- | --- |
  
 Yliopiston päärakennus (Atlas-rakennus).
 lat. Mens agitat molem (Mieli liikuttaa ainetta) 
Perustettu:  1956
Tyyppi:  julkinen, teknillinen yliopisto
Opiskelijoita:  13 069 (2023), joista 7 839 alempaa ja 4 980 ylempää korkeakoulututkintoa opiskelevia (ja 250 maisteritason esivaiheen opiskelijoita)
Jatko-opiskelijoita:  2023 valmistui 309 PhD (tohtori) ja 108 EngD-diplomia
Sijainti:  Eindhoven, Pohjois-Brabant  Alankomaat
Sivusto:  www.tue.nl/en/
Eindhovenin teknillinen yliopisto (holl. Technische Universiteit Eindhoven) on vuonna 1956 perustettu alankomaalainen teknillisen alan tutkimusyliopisto. Se toimii Alankomaiden eteläosassa Eindhovenissa sijaitsevalla kampusalueella.
Yliopistossa on noin 13 000 korkeakouluopiskelijaa (2023), joista vajaa 8 000 tähtää alempaan korkeakoulututkintoon ja noin 5 000 ylempään. Opiskelijoista noin 25 prosenttia tulee ulkomailta. Perustutkinto-opiskelijoiden lisäksi on jatko-opiskelijoita, joiden tavoitteena on tohtoritutkinto (PhD; vuonna 2023 valmistui 309 tohtoria) tai kaksivuotinen, teollisuuteen suuntautuva jatkodiplomi (EngD; 2023: 108 kpl). Yhteistyö kaupungin (esimerkiksi DAF Tucks ja Philips) ja laajemman metropolialueen teollisuuden  kanssa on hyvin laajamittaista. Kolmanneksella professoreista on sivutoimi myös yrityksissä  ja jatkotutkintojen (PhD ja EngD) tutkimushankkeet on usein suunnattu ja rahoitettu yritysten tarpeisiin perustuen.
Yliopistossa on yhdeksän laitosta, jotka ovat:
sovellettu fysiikka
biolääketieteen tekniikka
rakennettu ympäristö
kemiantekniikka ja kemia
sähkötekniikka
teollisuussuunnittelu
tuotantotalous ja innovaatiotieteet (aiemmin teknologiajohtaminen)
matematiikka ja tietotekniikka
konetekniikka
Yliopisto lukeutuu yliopistovertailussa kansainvälisesti hyvätasoisten yliopistojen joukkoon. Esimerkiksi Shanghain yliopistorankingissa 2024 (ARWU) se on sijoittunut maailmanlistan sijalle 401–500. Brittinäkökulmasta yliopistoja arvioiva THE luokitteli yliopiston maailmanlistansa sijalle 185.
Kampusnäkymä (2012).
Kampuksen Luna-rakennus (2021).
Atlas-rakennus (päärakennus).
Rakennustekniikan opiskelijoita ja tutkijoita rakentamassa pykriittijääkupolia Pohjois-Karjalan Juuassa (12/2023-1/2014).
Kokeellinen Stella-sähköauto (2022).
Konseptiauto esiteltävänä Münchenissä (2023).
Aiheesta muualla

Kuvia tai muita tiedostoja aiheesta Eindhovenin teknillinen yliopisto Wikimedia Commonsissa
| n k Alankomaalaiset yliopistot |
| --- | --- |
Julkiset:  Amsterdam  Amsterdamin vapaa yliopisto  Delft  Eindhoven  Groningen  Leiden  Maastricht  Nijmegen  Open Universiteit Nederland  Rotterdam  Tilburg  Twente  Utrecht  Wageningen  Universiteit voor Humanistiek 
Yksityiset:  Nyenrode Business University  Protestant Theological University  Theological University of the Reformed Churches 
| Auktoriteettitunnisteet  |
| --- | --- |
Kansainväliset:  ISNI 2  VIAF 2 
Kansalliset:  Norja 2  Ranska  BnF data  Katalonia  Saksa  Israel 2  Yhdysvallat  Tšekki 2  Australia 
Maantieteelliset:  MusicBrainz place 
Tieteilijät:  CiNii 
Taiteenala:  ULAN 
Henkilöt:  Trove 2 
Muut:  IdRef
Kananmuna

Kananmuna.
Kananmuna on muna, jonka kana munii. Kananmunan ensisijainen tehtävä on toimia kananpojan ravintona ennen kuoriutumista. Ihmisravinnoksi tuotetut kananmunat ovat kuitenkin yleensä hedelmöittymättömiä.
Kananmunaa käytetään esimerkiksi ruoanlaitossa ja leivonnassa.
Kananmunalla on kova kuori. Kuoren alla ovat valkuainen ja keltuainen eli ruskuainen. Valkuainen on kirkasta geeliä, jonka valkuaisaineet hyytyvät ja muuttuvat kuumennettaessa valkoiseksi. Munan sisempi, pyöreän muotoinen osa on keltuainen. Keltuaisen rakennetta suojaa kuorikalvo, jonka sisällä on rasvasta, valkuaisaineista ja vedestä koostuvaa keltaista geeliä.
Kulutus

Meksikossa ja Japanissa kulutetaan eniten kananmunia. Keskivertojapanilainen syö 339 kananmunaa vuodessa. Suomessa vastaava luku on 197.
Tuotanto

Maailmassa tuotetaan vuosittain yli 82 miljoonaa tonnia kananmunia. Keskimäärin 80 prosentilla munituskanoista esiintyy tutkimusten mukaan kivuliaita rintalastan vaurioita, mitä pidetään niiden suurimpana hyvinvointiongelmana. Murtumat johtuvat siitä, että munituskanat on jalostettu munimaan niin paljon, että se johtaa niiden kalsiumin vajaukseen.
Vuoden 2021 tammikuussa uutisoitiin, että Saksa valmistautuu kieltämään kukkopoikien massalopetukset ensimmäisenä maana maailmassa. Tuohon asti Saksassa lopetettiin vuodessa kymmeniä miljoonia kukkopoikia, koska ne eivät sovellu kananmunantuotantoon sukupuolensa vuoksi. Kielto astui voimaan vuonna 2022, ja sitä oli määrä täydentää vuonna 2024. Myös Sveitsi kielsi vuonna 2020 elävien poikasien murskaamisen hengiltä, mutta maa sallii edelleen niiden lopettamisen kaasuttamalla.
Suomessa poikasten sukupuolilajittelu kukkopoikien lopettamiseksi tehdään heti kuoriutumisen jälkeen. Vuonna 2015 Helsingin Sanomat kirjoitti, että vuosittain Suomessa tapetaan miljoona kukonpoikaa tarpeettomana jo untuvikkoina.
Jo vuonna 2018 Saksassa kehitettiin laseravusteinen teknologia, jonka avulla kananpoikien sukupuoli voidaan selvittää munasta.
Jokainen kananmuna käy läpi moniportaisen tarkastuksen. Tarkastukseen kuuluu mm. vihervaloläpivalaisu. Vihreä valo reagoi hemoglobiiniin eli tunnistaa veren, mutta järjestelmä ei huomaa esimerkiksi suolinkaisia, koska suolinkaisessa ei ole verta. Tarkastusprosessin aikana kananmunaa koputellaan 160 kertaa pienillä ”vasaroilla”, joiden päässä oleva mikrofoni tunnistaa äänen perusteella, onko munassa säröjä. Rikkinäiset ja likaiset munat poistetaan. Antibakteerinen ultraviolettivalo desinfioi kananmunan pinnan. Munat luokitellaan kolmeen ryhmään: A-luokan munat päätyvät kuluttajille.  B-luokan munia ei voi myydä kuluttajille, mutta ne kelpaavat elintarviketeollisuudelle, jossa niistä valmistetaan esimerkiksi pastöroitua munamassaa. C-luokan munat ovat käyttökelvottomia.
Kananmunan rakenne

Kananmunaa suojaa kuori, joka rakentuu enimmäkseen kalsiumkarbonaatista. Kuoressa on ilmakanavia, jotka mahdollistavat ilman pääsyn munaan ja kosteuden haihtumisen. Mikrobit voivat myös käyttää ilmakanavia päästäkseen munaan. Munaa suojaa vahamainen kerros, kutikula, kuoren päällä. Munan pesu huuhtelee vahan pois. Kuluttajapakkauksiin munat pakataan sellaisenaan. Jos muna pestään, se on automaattisesti B-laatua, ja voidaan käyttää elintarviketeollisuuden raaka-aineena. Kuoren väri vaihtelee valkoisesta ruskeaan hieman kananrodusta riippuen. Vastoin vanhaa käsitystä munankuoren väri ei vaikuta makuun vaan tärkeämpi maun antaja on kanalle syötetty rehu.
Kuoren alla on kuorikalvo. Kuorikalvoja on munassa kaksi, molemmat kuorikalvot ovat heti kananmunan kuoren sisäpinnalla. Kananmunan päässä on ilmatila, joka on heti kuoren ja kalvon välissä.
Kananmunan rakenne > Valkuainen

Valkuaisessa on neljä osaa. Kuorikalvojen alla on nestemäisiä ja sakeita valkuaiskerroksia vuorotellen. Lähimpänä munan keltuaista on sakea kerros. Sakeat munan osat muuttuvat munan vanhetessa nestemäisemmiksi. Kananmunan valkuainen on kymmenprosenttinen proteiiniliuos. Tärkeimmät kananmunan valkuaisen sisältämät proteiinit ovat ovalbumiini, konalbumiini (ovotransferriini), ovomukoidi, ovomusiini, lysotsyymi sekä avidiini, ovoglobuliinit (G1, G2 ja G3), ovoinhibiittori ja flavoproteiini.
Kananmunan rakenne > Keltuainen

Keltuaisen ympärillä on keltuaiskalvo. Munan vanhetessa myös keltuaiskalvo menettää pitokykyänsä. Keltuainen muodostuu pääasiassa proteiinista ja rasvasta. Keltuaisessa on tummempi ja vaaleampi alue. Keltuaisen pinnalla on alkiokeltuainen, jossa sijaitsee alkiolevy, eli munankeltuainen on itse asiassa munasolu, joka sisältää myös vararavintoa sikiölle. Keltuaista käytetään paitsi ravinnoksi myös temperavärien raaka-aineeksi.
Kananmunan valkuainen ja keltuainen paistumassa
Vapaan kanan munia
Kananmunia munakennossa
Eräät kanarodut pystyvät tuottamaan esim. vihreitä ja sinisiä munia.
Ravintona

Kananmunaa syödään esimerkiksi paistettuna ja keitettynä, ja se on osa ruokalajeja ympäri maailman. Leivonnassa kananmunaa käytetään yleensä taikinan sitomiseen, ja se antaa vaahtoutuessaan taikinalle kuohkean rakenteen. Joissakin ruoissa, kuten murekkeissa ja laatikoissa, kananmuna pitää aineksen koossa. Kananmunan keltuaisessa on fosfolipidejä, kuten lesitiiniä, jotka toimivat emulgaattoreina yhdistäen veden ja rasvan tasaiseksi seokseksi, minkä takia sitä käytetään raakana esimerkiksi majoneesin valmistuksessa.
Ravintona > Ravintosisältö

Kananmunan ravintosisältö per 100 grammaa on:
proteiinia 12,6 grammaa
rasvaa 7,4 g (kertatyydyttymättömien rasvahappojen osuus 49 %, tyydyttyneiden 32 % ja monityydyttymättömien 18 %, joista 956 mg linolihappoa, 107 mg dokosaheksaeenihappoa (DHA) ja 66 mg alfalinoleenihappoa)
hiilihydraatteja 0,3 g
energiaa 561 kilojoulea (134 kilokaloria).
Kananmunan keltuainen on ylivoimaisesti paras ihmiselle välttämättömän koliinin lähde, ja kananmunattomasta ruokavaliosta on jopa vaikea saada riittävästi koliinia. Kananmuna on myös yksi parhaista arakidonihapon lähteistä ja kananmuna sisältää lisäksi runsaasti hyvin imeytyvää folaattia.
Kananmunan proteiini imeytyy erityisen hyvin. Keltuainen sisältää myös runsaasti kalsiumia ja muita kivennäisaineita ja vitamiineja, erityisesti B12-vitamiinia. Kananmuna kuuluu lisäksi parhaiden seleeninlähteiden joukkoon. Suurin osa siitä sijaitsee keltuaisessa.
Kananmunassa on myös poikkeuksellisen paljon biotiinia eli B7-vitamiinia, josta suurin osa esiintyy keltuaisessa. Kananmunassa on lisäksi runsaasti alaniiniä josta keho syntetisoi karnosiinia.
Kananmunissa on lisäksi jodia, koska sitä lisätään kanojen rehuun.
Ravintona > Saantisuosituksia

Englantilaisen Surreyn yliopiston tutkijaryhmä esitti vuonna 2009, että kananmunat ovat tärkeä osa terveellistä ruokavaliota, koska ne sisältävät paljon ravinteita. Heidän mukaansa ei ollut olemassa tarvetta rajoittaa kananmunien syöntiä, vaan ihmisiä tulisi päin vastoin rohkaista syömään niitä enemmän. Suomen Sydänliitto suositteli tästä huolimatta vuonna 2010 kananmunan käytön rajoittamista kahteen kananmunaan viikossa niillä, joilla esiintyy tarvetta rajoittaa kolesterolin saantia ravinnosta.
Ravintona > Terveysvaikutukset

Runsas raakojen kananmunanvalkuaisten syönti estää ravinnon biotiinin imeytymistä.
Kananmuna on suhteellisen yleinen allergeeni, varsinkin lapsilla.kenen mukaan? Allergiaa aiheuttaa useimmiten kananmunanvalkuaisen proteiinisisältö.
Vuonna 2021 julkaistun tieteellisen tutkimuskatsauksen mukaan kananmunien syönti pienentää sepelvaltimotaudin riskiä. British Medical Journalin tammikuussa 2013 julkaiseman meta-analyysin mukaan kananmunien syönti on yhteydessä myös alentuneeseen aivohalvauksen riskiin. Esimerkisi kananmunassa runsaasti esiintyvä  luteiini on yhdistetty myös tavallista pienempään aivohalvausriskiin.
Vuonna 2017 julkaistussa suomalaistutkimuksessa saatiin viitteitä siitä, että jokainen puolikkaan kananmunan lisäys päivittäiseen ruokavalioon parantaa suoriutumista kielellisiä kykyjä, havainnointia ja psykomotorista nopeutta mittaavista testeistä. Tulos saattaa johtua kananmunan keltuaisen sisältämästä luteiinista ja zeaksantiinista, jotka voivat tutkimusten mukaan auttaa edistämään päätöksentekokykyä, liikekoordinaatiota ja aivojen visuaalisia signaaleja sekä suojata ihoa jonkin verran palamiselta ja ihosyövältä.
Lihan ja makkaran kananmunilla korvaavilla esiintyy vuonna 2015 julkaistun tutkimuksen mukaan 18 prosenttia keskimääräistä vähemmän suolistosyöpää. Kananmunien syönnin on havaittu parantavan myös suolistomikrobien toimintaa.
Ravintona > Säilyvyys

Oikein säilytettynä kananmuna säilyy syömäkelpoisena vähintään puoli vuotta.
Erilaisia kananmunia

Kanalatyypistä riippuen saatetaan puhua esimerkiksi vapaiden kanojen munista, jos munat on tuotettu lattiakanalassa häkkikanalan sijaan. Munivien kanojen ruokinnalla voidaan vaikuttaa munan sisältämiin ravintoaineisiin. Sydänystävällisten ja omegamunien tuotannossa kanat saavat rehua, johon on lisätty rypsi- tai pellavaöljyä. Erityisen suosittuja ovat olleet rasvahappokoostumukseltaan kolesterolin alentamista helpottavat munat. Munien keltuaisen väriä arvioidaan ja se otetaan huomioon ruokinnan suunnittelussa.
| Numero | Tuotantotapa | Kuvaus | Esimerkkejä | Osuus  tuotannosta | Hinta €/kg | Lähde |
| --- | --- | --- | --- | --- | --- | --- |
| 0 | Luomukanala |  kanoja enimmillään 6/m²   ruokitaan luomurehulla, päivittäin karkearehua (esimerkiksi heinää tai juureksia)   kanalaan tulee auringonvaloa, oltava mahdollisuus päästä ulkoilemaan puolet vuodesta: jokaista kanaa kohden oltava 4 m² ulkoilutilaa   lattiasta vähintään kolmannes on peitetty olkien, puulastujen, hiekan tai turpeen kaltaisella kuivikkeella eli pehkulla, jossa kanat voivat kulkea, kuopsuttaa ja kylpeä   kanat lepäävät ja oleskelevat orsilla, mikä on tärkeää jaloille  munintapesät väljemmät kuin lattiakanalassa  | luomu luomumunia   aurinko- tai leppäkerttumerkki: ”Luomu-valvottua tuotantoa”  luomukanojen pesämunat  | 5 % | 5,03 |  |
| 1 | Ulkokanala |  kanoja enintään 9/m²   vapaa pääsy ulkoilemaan vuoden ympäri   sisältä lattiakanala, jossa mahdollisesti kerrosritilöitä   ulkokanalat ovat Suomessa melko uusi tuotantomuoto, siksi munien saatavuus yhä rajallinen |  Free range  laidunkanojen pesämunat   | < 1 %   (kolme   kanalaa) | 3,94 |  |
| 2 | Lattiakanala |  kanalan rakennusvuodesta riippuen kanoja enintään 7/m² tai 9/m²   kanat liikkuvat vapaasti lattialla   voivat nokkia, kuopia ja kylpeä pehkussa, jota on kolmasosa lattiapinnasta, sekä munia pesiinsä, myös orsia yöpymiseen   eläinten suuri määrä estää luonnollisten parvien muodostamisen, joissa olisi selvä hierarkia ja yksilöt tunnistaisivat toisensa | Lattiakanojen munat  Vapaan kanan munat  onnellisen kanan munat   pesämunat   | 31 % | 2,40 |  |
| 3 | Virikehäkkikanala |  enimmillään kanoja 13/m²  häkeissä munintapesät, orsina häkin pohjalla olevia metallitankoja   mahdollisuus kylpeä ja kuopsuttaa pehkussa, joka käytännössä usein muovilevy tai kynnysmaton palanen.    Lidl on luopunut virikehäkkikanojen munien myynnistä vuonna 2016 ; Kesko luopuu niistä vuoden 2025 loppuun mennessä ja S-ryhmä vuoden 2026 loppuun mennessä | Pienryhmäkanala Virkku   Orsikanalan munia  Kananmuna  aidot maalaismunat   aamiaismunat   virkku   | 64 % | 1,94 |  |
| (3) | Häkkikanala |  kielletty EU:n määräyksestä vuodesta 2012 alkaen,aiemmin yleisin kanalatyyppi. lähde?  samassa häkissä seitsemän kanaa, noin 18/m² | Maalaismunat   Omegamunat   Hyvän olon munat. | – | – |  |
Erilaisia kananmunia > Merkinnät > Leima munassa

Jokainen kananmuna merkitään leimalla, alla esimerkkejä:
2FI 21610 Leiman ensimmäinen numero on kertoo tuotantotavan (0, 1, 2 tai 3):
2FI 21610 Tuotantotapaa kuvaavan numeron jälkeen leimassa tulee maatunnus (FI).
2FI 21610 Seuraava on kanalan tunnisteluku.
OR 715 Joissakin munissa on pakkaamon tunnus.
OR 715 Viimeinen on pakkauserän tunnus.
Edelleen käytössä olevassa vanhemmassa vaihtoehtoisessa merkinnässä toistuu maatunnus ja kolminumeroinen pakkaamokoodi kuten FI050.
Erilaisia kananmunia > Merkinnät > Merkintä kennossa

Munakennosta on löydyttävä merkintä laatuluokasta A; munien kappalemäärä; munien painoluokka; pakkaajan nimi, numero ja paikkakunta; säilytysohjeet ja parasta ennen -päivämäärä.
Munien painoluokat ovat:
S pienet alle 53 grammaa
M keskikokoiset 53–63 grammaa
L isot 63–73 grammaa
XL erittäin isot 73– grammaa.
Keinotekoisia kananmunia

Lokakuussa 2020 VTT voitti Brysselissä eurooppalaisten tutkimuslaitosten innovaatiokilpailussa Impact Expected -kategorian innovaatiolla, jolla kananmunan valkuaisen proteiinia ovalbumiinia voitiin tuottaa ilman kanaa tai kananmunaa. Menetelmässä hyödynnettiin laboratoriossa jalostettua lahottajasientä. Keksinnöllä ei ollut kaupallista yhteistyökumppania, mutta sille nähtiin kysyntää esimerkiksi leipomoissa, jotka tarvitsevat tuhansia litroja valkuaista päivittäin. Keltuaisen kasvattaminen soluista on vaikeampaa, mutta tuloksia siitä odotetaan vuoteen 2023 mennessä.
Aiheesta muualla

Wikimedia Commonsissa on kuvia tai muita tiedostoja aiheesta .
Kananmunatiedotus Finfood. Arkistoitu 19.12.2008.
Kananmunan rakenne ja munan muodostus Farmit. Arkistoitu 17.8.2010.
Ahvenniemi,  Riikka: Molekyyligastronomia opetuksessa: Kemian ymmärtämisen ja ajattelun tukeminen kokeellisuuden avulla (PDF) (Pro gradu -tutkielma) 24.11.2009. Helsingin yliopiston Kemian laitos.
Loukasmäki, Arto: Mikä on tehokana, ja miksi keltuaisen väri vaihtelee? Listasimme kahdeksan faktaa kananmunista Yle Uutiset. 2.4.2019 (päivitetty 3.4.2019).
1. kuori
  2. & 3. ulompi- ja sisempi kuorikalvo
  4. & 13. valkuaissiteet
  5. juokseva valkuaisaine
  6. sakea valkuaisaine
  7. ruskuaiskalvo
  8. alkuruskuainen
  9. alkio
  10. tumma ruskuainen
  11. vaalea ruskuainen
  12. ruskuaiskuori
  14. ilmatila
  15. kutikula
Eri kanarotujen munia.
Strobe Lights

|  Strobe Lights |
| --- | --- |

Kappaleen tiedot
Esittäjä(t):  Red Sebastian
Levy-yhtiö:  CNR Records
Kesto:  2:58
Tyylilaji:  rave, synthpop, tekno
Julkaistu:  25. tammikuuta 2025
Säveltäjä(t):  Astrid Roelants Billie Simonne Lea Bentein Seppe Guido Yvonne Herreman Willem Vanderstichele
Sanoittaja(t):  Astrid Roelants Billie Simonne Lea Bentein Seppe Guido Yvonne Herreman Willem Vanderstichele
Tuottaja(t):  Willem Vanderstichele
Euroviisutiedot
Vuosi:  2025
Maa:  Belgia
Kieli:  englanti
Video:  videolinkki
Aikajärjestys
 ◄ ”Before the Party’s Over” (2024) 
Strobe Lights (suom. Välkkyvät valot) on belgialaisen laulajan Red Sebastianin esittämä kappale, joka julkaistiin 25. tammikuuta 2025. Red Sebastian voitti kappaleella Belgian vuoden 2025 euroviisukarsinnan Eurosong 2025 -kilpailun ja edustaa täten Belgiaa vuoden 2025 Eurovision laulukilpailussa Baselissa.
Bandar-e Torkaman

| Bandar-e Torkaman (Bandar-e Šah) |
| --- | --- |
 Rautatieasema
 Bandar-e Torkaman
 Koordinaatit: 36°54′05″N, 54°04′25″E 
Valtio:  Iran
Maakunta:  Golestan
Piirikunta:  Torkaman
Infobox OKVirheellinen NIMI-arvo: 
Bandar-e Torkaman (pers. ‏بندر تركمن‎) eli entinen Bandar-e Šah (pers. ‏بندر شاه‎, Bandar-e Šāh) on Kaspianmeren satamakaupunki Iranin Golestanin maakunnassa.
Maantiede

Bandar-e Torkaman sijaitsee Iranin Golestanin maakunnassa Kaspianmeren kaakkoisrannikolla Gorganinlahden alkupäässä ja noin kahdeksan kilometriä Atrakjoen suulta etelään. Kaupungin hallinnolliseen piirikuntaan (bakš) kuuluu myös Ašuraden entinen saari Miankalen niemimaalla.